**Seletuskiri käskkirja „Siseministeeriumi valitsemisala 2024. aasta riigieelarve kasutamata vahendite ülekandmine“ juurde**

Vastavalt riigieelarve seaduse §-ga 591 ja Vabariigi Valitsuse 19. detsembri 2019. a määruse   
nr 112 „Riigi eelarvestrateegia, riigieelarve eelnõu ja tõhustamiskava koostamise ning riigieelarve vahendite ülekandmise tingimused ja kord ning riigieelarve seadusest tulenevate aruannete esitamise kord“ §-le 11 kantakse 2024. eelarveaastast 2025. eelarveaastasse avansiliselt üle rahalised vahendid summas 10 825 638 eurot. Lõplik ülekandmise käskkiri vormistatakse siis, kui 2024. aasta aruanne on auditeeritud ning lõplikud eelarve jäägid selgunud.

2025. aastast tehti Siseturvalisuse tulemusvaldkonna strateegilise planeerimise tasemetel ulatuslik muudatus, mille eesmärk oli viia tulemusvaldkonna strateegiline planeerimine vastavusse arengukava peatükkidega. Muudatuse tulemusel muutus alates 2025. aastast ka Siseturvalisuse tulemusvaldkonna programmide ja programmi tegevuste struktuur. Sellest tulenevalt kantakse 2024. aasta kulude eelarve jäägid üle 2025. aasta selle programmi tegevuse eelarvesse, kus jääki planeeritakse kasutada.

Avansiliselt kantakse üle järgmised eelarvejäägid:

* Idapiiri väljaehitamise eelarve jääk 5 000 000 eurot (eelarve objektikood SR100095)

*PPA poolt korraldatud hankemenetlus ei sujunud planeeritud ajas, mistõttu viibis lepingute sõlmimine ning tegevused lükkusid 2025. aasta I poolde.*

* Muude investeeringute jääk 3 062 292 eurot (eelarve objektikood IN005000)

*Päästeameti ADR konteinerite tarnijal ei õnnestunud konteinereid 2024. aastal tarnida. Lepingu järgi toimub tarne 2025. aasta veebruaris. Lisaks on lükkunud osa erinevate ehitustöödega seotud tegevusi 2025. aasta algusesse.*

*PPA läbipääsutõkete uuendamisega seotud tööde vastuvõtmine toimub 2025. aasta I pooles.*

* Laiapindse riigikaitse arendamiseks eraldatud vahendite jääk 916 712 eurot (eelarve objektikood SR10A050)

*Avansilisena kantakse üle korteriühistutele planeeritud toetuse jääk. Meetme määrus toetuse andmiseks oli planeeritust aeganõudvam, mistõttu lükkus toetuse andmine 2025. aastasse. Lisaks on avansilisena tarvis üle kanda sireenide hooldusvõrgu jaoks eraldatud vahendite jääk, mis jäi 2024. aastal kasutamata, kuna SMIT tegeles sireenide paigaldamisega ning hooldusvõrgu ehitamine lükkus 2025. aastasse.*

* Ukraina sõjapõgenikega seotud tegevusteks eraldatud eelarve jääk 761 237 eurot (eelarve objektikood SR10A133)

*Tegevused jätkuvad 2025. aastal.*

* Autobiomeetrilise infosüsteemi (ABIS) arendamisega seotud jääk 700 000 eurot (eelarve objektikood SR10A132)

*ABIS ülalpidamisega seotud tegevused jätkuvad 2025. aastal.*

* IT investeeringute jääk 170 000 eurot (eelarve objektikood IN002000)

*PPA ATA seadmete ja numbrituvastussüsteemi serverite tarned lükkusid 2025. aasta algusesse.*

* Küberturbe tagamise tegevustega seotud jääk 100 000 eurot (eelarve objektikood SR10A100)

*E-ITS auditite tegemine lükkus 2025. aastasse. 2025. aastal tehakse nii eel- kui ka põhiauditid.*

* Sisekaitseakadeemia ühiselamute rekonstrueerimiseks eraldatud eelarve jääk   
  82 694 eurot (eelarve objektikood IN101299)

*Kase tn ühiselamute projekteerimistööde lepingu maksete graafik muutus seoses lisatöödega. Maksed 2025. aasta alguses.*

* Elutähtsa teenuse toimepidevuse direktiivi rakendamiseks eraldatud eelarve jääk   
  32 703 eurot (eelarve objektikood SR100134)

*Kuna 2024. aastal värbamised viibisid, siis kasutatakse ülekantavat jääki 2025. aasta direktiiviga seotud ametnike tööjõukulude katmiseks.*